禪人求偈
作者：釋慧空
朝代：宋

paragraphs: 禪家流，悟自己，開眼曹溪十萬里。
況行機路守心空，病渴移家陽燄裏。
渴轉渴，水又非。
擡頭不覺雁南飛。
文殊堂裏萬菩薩，大唐國內無禪師。
或行棒，或行喝，棒喝交馳如電掣。
不容眨眼入思惟，忽把虛空敲出骨。
地神惡，天神悅，陝府鐵牛得一橛。
且等東山睡覺來，大掌連腮咄咄咄。